SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr.96

**2020.gada 2.aprīlī plkst.12.50**

Attālināta sēde videokonferences formātā

Sēdē piedalās:

**komisijas deputāti**:

**Juris Rancāns**

**Aldis Blumbergs**

**Edvīns Šnore**

**Raimonds Bergmanis**

**Ivans Klementjevs**

**Ainars Latkovskis**

**Mārtiņš Staķis**

**Atis Zakatistovs**

**Normunds Žunna**

**uzaicinātās personas:**

* Tieslietu ministrijas Valststiesību departamenta direktore **Sanita Armagana**
* Iekšlietu ministrijas valsts sekretāra vietnieks, Juridiskā departamenta direktors **Vilnis Vītoliņš**
* Ministru prezidenta parlamentārā sekretāre **Evika Siliņa**
* Valsts ieņēmumu dienesta Juridiskās un pirmstiesas strīdu izskatīšanas pārvaldes direktore **Inga Brutāne**

**citas personas:**

**Saeimas Juridiskā biroja vecākā juridiskā padomniece L.Millere**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti M.Veinalds, K.Bumbiere, E.Kalniņa.**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

**1. Likums par iestāžu darbību ārkārtējās situācijas laikā saistībā ar Covid-19 izplatību (632/Lp13) 1.lasījums, steidzams.**

**2. Grozījumi Latvijas Administratīvo pārkāpumu kodeksā (633/Lp13) 1.lasījums, steidzams.**

***Izskatāmie dokumenti:***

*1. Ministru kabineta 01.04.2020.g. vēstule Nr.90/TA-504(2020).*

*2. Ministru kabineta 01.04.2020.g. vēstule Nr.90/TA-533(2020).*

J.Rancāns atklāj sēdi un iepazīstina ar izskatāmo darba kārtību, informējot, ka jautājumi izskatāmi steidzamības kārtā.

**1. Likums par iestāžu darbību ārkārtējās situācijas laikā saistībā ar Covid-19 izplatību (632/Lp13) 1.lasījums, steidzams.**

J.Rancāns dod vārdu Ministru kabineta (turpmāk – MK) pārstāvei.

E.Siliņa paskaidro nepieciešamību atbalstīt šo likumprojektu, jo ne visus jautājumus var atrisināt ar Ministru kabineta rīkojumu, piemēram, elektronisko ID karšu jautājums; kā rīkoties, ja pārtrūkst licence; kā pagarināt termiņus; ko darīt, ja nav iespējama apkalpošana klātienē – tas regulē iestāžu darbību, administratīvā procesa termiņus, cilvēki būs informēti, kā var notikt tiesas process. Likumprojekts risina juridiskās nianses, lai varētu attiecīgi reaģēt krīzes situācijā.

J.Rancāns dod vārdu Tieslietu ministrijas (turpmāk – TM) pārstāvei.

S.Armagana informē, ka TM izstrādājusi šo likumprojektu sadarbībā ar visām ministrijām. Tajā ietverta virkne jautājumu, kas regulē tiesu darbību un kas Ministru kabineta rīkojuma līmenī nevar tikt regulēti.

J.Rancāns aicina izteikties Iekšlietu ministrijas (turpmāk – IeM) pārstāvi.

V.Vītoliņš atzīst šī likumprojekta svarīgumu, jo regulējumu nepieciešams noteikt likuma līmenī, īpaši uzsverot personu apliecinošo dokumentu pagarināšanu, vajadzības gadījumā izsniedzot pagaidu dokumentu – saskarsme personu starpā notiktu tikti vienu reizi. Pēc krīzes beigām šos dokumentus paredzēts izdot atkārtoti parastajā kārtībā, pagaidu dokumentus anulējot. 17.pants paredz iespēju dažādu dokumentu izmantošanas termiņa pagarināšanai, tādēļ aicina deputātus atbalstīt un pēc iespējas ātrāk pieņemt izskatāmo likumprojektu.

J.Rancāns dod vārdu Valsts ieņēmumu dienesta (turpmāk – VID) pārstāvei.

I.Brutāne informē, ka VID likumprojektā iekļāvis 2 svarīgas lietas: pirmā – VID tiesības apturēt dažāda veida pārbaudes, lai palīdzētu uzņēmumiem, un otrā – uzņēmumiem ir paredzētas tiesības prasīt termiņa pagarinājumu, kā arī var vienoties ar VID par nodokļu parādu labprātīgu samaksu.

J.Rancāns dod vārdu Saeimas juridiskā biroja (turpmāk – JB) pārstāvei.

L.Millere informē, ka JB sagatavojis apjomīgu atzinumu jau otrajam lasījumam – būs precizējumi, jautājumi. Komisijas sēdē būs nepieciešams.

J.Rancāns aicina deputātus atbalstīt likumprojektu pirmajam lasījumam.

*Deputāti balso (A.Zakatistovs nav sasniedzams) – visi deputāti vienbalsīgi atbalsta likumprojektu pirmajam lasījumam.*

J.Rancāns lūdz deputātus atbalstīt likumprojekta steidzamību.

*Deputāti balso (A.Zakatistovs nav sasniedzams) – visi deputāti vienbalsīgi atbalsta likumprojektu atzīt par steidzamu.*

J.Rancāns aicina deputātus noteikt priekšlikumu iesniegšanas termiņu, piedāvājot to noteikt 15 minūtes sakarā ar likumprojekta izskatīšanas nepieciešamību Saeimas 02.04.20202.g. ārkārtas sēdē.

*Deputātiem nav iebildumu.*

*Balsojums (A.Zakatistovs nav sasniedzams) – visi komisijai vienbalsīgi atbalsta likumprojektu, 15 minūšu termiņu un steidzamību.*

**LĒMUMS:**

**-** atbalstīt likumprojektu “Likums par iestāžu darbību ārkārtējās situācijas laikā saistībā ar Covid-19 izplatību” (632/Lp13) un virzīt izskatīšanai Saeimas sēdē pirmajā lasījumā;

- atbalstīt likumprojekta steidzamību;

- noteikt priekšlikumu iesniegšanas termiņu – 15 minūtes;

- referents – J.Rancāns.

**2. Grozījumi Latvijas Administratīvo pārkāpumu kodeksā (Nr. 633/Lp13) 1.lasījums, steidzams.**

J.Rancāns dod vārdu MK un IeM pārstāvjiem.

E.Siliņa informē, ka IeM ir iesniegtā likumprojekta virzītājs. Pamato pieņemšanas nepieciešamību ar ārkārtējo situāciju Covid-19 dēļ. Likuma grozījumi paredz paaugstināt naudas sodus par administratīviem pārkāpumiem personām, kuras nesniedz informāciju par inficēšanos ar attiecīgo slimību, ir bijusi kontaktā ar inficētu personu vai ir bijusi infekcijas slimības perēklī. Tāpat grozījumi paredz palielināt administratīvo atbildību par transportlīdzekļa vadīšanu alkohola reibumā un par atteikšanos veikt pārbaudes. Grozījumi nepieciešami, jo ne visi cilvēki brīvprātīgi ievēro noteiktos ierobežojumus un ne visi saprot, ka jāatrodas stingrā karantīnā, ja to noteicis SPKC – tad par attiecīgo pārkāpumu jāsaņem sods kā preventīvs pasākums, lai atturētu no režīma pārkāpšanas.

V.Vītoliņš uzsver, ka grozījumi pēc būtības ietver 3 blokus: 1) naudas sodu apmēra palielināšanu par administratīvajiem pārkāpumiem fiziskajām un juridiskajām personām; 2) piešķir tiesības Valsts policijas un pašvaldības policijas darbiniekiem uzlikt šos sodus; 3) par medicīnisko pārbaužu veikšanu.

J.Rancāns dod vārdu Saeimas juridiskā biroja (turpmāk – JB) pārstāvei.

L.Millere informē, ka nav konceptuālu iebildumu pirmajam lasījumam.

J.Rancāns aicina deputātus atbalstīt likumprojektu pirmajam lasījumam.

*Deputāti balso (A.Zakatistovs nav sasniedzams) – visi deputāti vienbalsīgi atbalsta likumprojektu pirmajam lasījumam.*

J.Rancāns lūdz deputātus atbalstīt likumprojekta steidzamību.

*Deputāti balso – visi deputāti vienbalsīgi atbalsta likumprojektu atzīt par steidzamu.*

J.Rancāns aicina deputātus noteikt priekšlikumu iesniegšanas termiņu, piedāvājot to noteikt 20 minūtes sakarā ar likumprojekta izskatīšanas nepieciešamību Saeimas 02.04.20202.g. ārkārtas sēdē.

*Deputātiem nav iebildumu.*

*Balsojums – komisija vienbalsīgi atbalsta likumprojektu, 20 minūšu termiņu un steidzamību.*

**LĒMUMS:**

- atbalstīt "Grozījumi Latvijas Administratīvo pārkāpumu kodeksā” (NR.633/Lp13) un virzīt izskatīšanai Saeimas sēdē pirmajā lasījumā;

- atbalstīt likumprojekta steidzamību;

- noteikt priekšlikumu iesniegšanas termiņu – 20 minūtes;

- referents – J.Rancāns.

J.Rancāns pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst.13.30.

Komisijas priekšsēdētājs J.Rancāns

Komisijas sekretārs E.Šnore

Sēdes protokolētājs E.Kalniņa